Source: https://www.postimees.ee/252009/kohus-moistis-viisitamme-ametisaladuse-lekitamises-suudi
Timestamp: 2018-12-19 07:04:01+00:00
Document Index: 4122533

Matched Legal Cases: ['Kohus ', 'Kohus ', 'kohus ', 'Kohus ', 'kohus ', 'kohus ', 'kohus ', 'kohus ']

Kohus mõistis Viisitamme ametisaladuse lekitamises süüdi - Krimi - Postimees: Värsked uudised Eestist ja välismaalt
«Mul ei tekkinud selle metsaga emotsionaalset sidet.» Valdur Mikita, kirjanik
Kohus mõistis Viisitamme ametisaladuse lekitamises süüdi
Karistuseks määrati rahatrahv
19. aprill 2010, 16:47
Mart Viisitamm
Pärnu Maakohus mõistis ekslinnapea Mart Viisitamme ja endise aselinnapea Simmo Saare neile ametitegevuse käigus teatavaks saanud saladuse hoidmise kohustuse rikkumises süüdi ja karistas neid rahatrahviga.
Kohus karistas Viisitamme 350 päevamäära ning Saart 250 päevamäära suuruse rahalise karistusega, mis Viisitamme puhul on kokku 306 950 krooni ja Saare puhul 205 500 krooni. Summa suurus sõltub süüdimõistetu suhtes kriminaalmenetluse alustamise aastale vahetult eelnenud aasta keskmisest päevasissetulekust.
Süüdistuse kohaselt edastas Viisitamm Pärnu spordihalli ehitamise pakkumiste esitamise ajal ühe ettevõtte esindajale võrdlustabeli teiste ettevõtete esialgsete pakkumiste detailidega ning andis sellega eelise just sellele firmale lõpliku pakkumise esitamisel. Kuna materjal sisaldas äritegevust puudutavat teavet, oli tegemist konfidentsiaalse informatsiooniga, mis oli teatavaks saanud Viisitammele ametitegevuse käigus.
Avaliku teenistuse seaduse kohaselt on ametiisikul kohustus hoida selliseid andmeid saladuses, seega pani Viisitamm nende andmete edastamisega toime karistusseadustiku järgi kvalifitseeritava kuriteo, teatas kohtu pressiesindaja.
Teine samalaadne süüdistus on esitatud Viisitammele ja Saarele seoses Pärnu linna tänavate hoolduseks välja kuulutatud riigihankega, mille raames edastasid nad ühe saabunud pakkumuse kolmandale isikule. Materjalis avalikustati hinna kujunemine, mida loetakse piiratud juurdepääsuga äriteabeks ning on seaduse järgi muu konfidentsiaalsena saadud informatsioon.
Seega avalikustasid Viisitamm ja Saar ebaseaduslikult endale ametitegevuse käigus saadud info.
Lisaks rahalisele karistusele mõisteti mõlemalt välja sundraha, kummaltki 6525 krooni, toimiku koopiate kulu Viisitammelt 1000 krooni ja Saarelt 216,80 krooni ning Viisitammelt ja Saarelt solidaarselt dokumendiekspertiisi maksumus 20 940 krooni.
Teistes süüdistustes õige
Veel süüdistati Viisitamme ja Saart Pärnu linna usalduse kuritarvitamises, millega oleks kuriteo lõpuleviimisel tekitatud linnale ligi kolme miljoni krooni suurune kahju. Samuti oli Viisitamm kohtu alla antud altkäemaksu võtmise ja Vello Kink (54) Viisitammele altkäemaksu andmise süüdistuses. Kõigis eelnimetatud süüdistustes mõistis kohus süüdistatavad õigeks süü tõendamatuse tõttu.
Õigeks mõistetud Kingi kasuks mõistis kohus Eesti Vabariigilt välja 165 600 krooni õigusabi kulude katteks. Samuti jättis kohus riigi kanda Viisitamme ja Kingi kaitsjatele tehtud toimiku koopiate kulu 1032,60 krooni, 6 000 krooni raamatupidamise ekspertiisikulu ning 615 krooni tunnistajate sõidukulu.
Tänase otsuse vaidlustamise soovist tuleb menetlusosalistel kohtule teatada seitsme päeva jooksul alates homsest. Kui selline teade tuleb, teeb kohus motiveeritud kohtuotsuse 28. maiks.
Riigiprokuratuur pidas seoses Danske rahapesu kriminaalasjaga kinni kaheksa inimest 14 Loe artiklit
Ministeeriumi endised töötajad: Varrak vassib, absurdne, mis toimub Loe artiklit
Rändepakt jõuab lõppjaama, Eesti hääletab poolt 22 Loe artiklit
Tähismaad kohtumajas: kompromissi leidmist takistab 225 eurot Loe artiklit
Liiga agar kommunikatsioonispetsialist paljastas Manchester Unitedi uue peatreeneri nime Loe artiklit
«Me sureme üks kord. Elavatel pole õigust seda ära rikkuda.» Loe artiklit
Üksildane uitaja Nordica – kellele vajalik ja miks? 2 Loe artiklit
Hollandlased ehitavad loodusele varjupaigaks tehissaari Loe artiklit
Video: meenuta, kuidas Tänak Meeke’i rammis ja teisi WRC-hooaja väljasõite! Loe artiklit
Ülikallist ravi vajav raskelt haige laps jäi haigekassa abita 8 Loe artiklit
Sigala laiendamise kava muudab külarahva väga murelikuks Loe artiklit
Kõige parem meetod keedumuna koorimiseks on väga vähe tuntud 4 Loe artiklit
GRAAFIK: turud languses, pensioniraha põleb 4 Loe artiklit
300 000 Eesti elanikku elasid mullu suhtelises vaesuses 16 Loe artiklit
Marokos matkanud norralanna ja taanlanna mõrvar on tabatud 1 Loe artiklit